Аҟәатәи аҳәынҭқарратә акультура аҵараиурҭа ашьаҭа аркын 1956 шықәса рзы Қарҭтәи акультура-ҵаралашаратә ҵараиурҭа филиалк аҳасабала. Анаҩсан ииаган Аԥснытәи АССР Акультура аминистрра анапаҵаҟа. Иахьа «Аҟәатәи аҳәынҭқарратә акультура аҵараиурҭа» еиуеиԥшым ахырхарҭақәа змоу амилаҭтә кадрқәа азыҟазҵо иреиӷьу бжьара-занааҭтә ҵараиурҭоуп. Ҳҵараиурҭаҿы ихадоу аҭыԥ ааннакылоит аԥсуа жәлар рмузыкатә рҳәагақәа рҭоурых, урҭ рылагьы аҵарагьы рҵоит, иагьазыҟарҵоит анагӡаҩцәа. Аҵараиурҭа аушьҭымҭацәа – еицырдыруа акәашаҩцәа, ахореографцәа, арҵаҩцәа, арҿиаратә коллективқәа рнапхгаҩцәа аус руеит Аԥсны адагьы, Урыстәыла.
Афакультетқәеи азанааҭқәеи:
- Аоркестртә-азыҟаҵаҩ, арҿиаратә коллектив анапхгаҩы.
- Ахореографиатә – ахореограф.
Арҵара 9 класск ирылгахьоу рзы:
- Жәлар рсахьаркыратә рҿиара.
- Жәлар рмузыкатә рҳәагақәа.
- Ахореографиа.
- Асоциал-культуратә рҿиара.
Арҵара 9–11 класс ирылгахьоу рзы:
арҵара аҿҳәара – 3 шықәса;
арҵара аформа – ҽынлатәи, хәыда-ԥсада;
азеиԥшнхарҭа – амаӡам.
Иаҭаху адокументқәа: аттестат, апаспорт, мамзаргьы аиразы аршаҳаҭга, афото Зх4 (6 ц.), амедицинатә шәҟәы (аформа 086), аҷкәынцәа рзы арратә комиссариат аҟынтәи ашәҟәы.